അമരീന്ദര് സിംഗ് ബിജെപിയിലേക്ക്, അമിത് ഷായുമായി ഡല്ഹിയില് കൂടിക്കാഴ്ച നടത്തുന്നു ന്യൂഡല്ഹി: പഞ്ചാബ് മുഖ്യമന്ത്രി സ്ഥാനം നഷ്ടപ്പെട്ട കോണ്ഗ്രസ് നേതാവ് അമരീന്ദര് ,സിംഗ് ബി.ജെ.പിയിലേക്കെന്ന് സൂചന. അമരിന്ദര് സിംഗ് കേന്ദ്ര ആഭ്യന്തര മന്ത്രി അമിത് ഷായുമായി ഡല്ഹിയില് കൂടിക്കാഴ്ച നടത്തുകയാണ് . അമിത് ഷായുടെ ഡല്ഹിയിലെ വസതിയിലാണ് കൂടിക്കാഴ്ച. കഴിഞ്ഞയാഴ്ചയാണ് അമരിന്ദര് സിംഗ് പഞ്ചാബ് മുഖ്യമന്ത്രി സ്ഥാനം രാജിവച്ചത്. ഇന്ന് വൈകിട്ട് വൈകിട്ട് ആറുമണിയോടെയാണ് അമരീന്ദര് ഷായുടെ വസതിയിലെത്തിയത്. . അതേസമയം ബി.ജെ.പിയില് ചേരുമോ എന്ന മാദ്ധ്യമപ്വര്ത്തകരോട് ചോദ്യത്തിന് മുഖ്യമന്ത്രി മുഖ്യമന്ത്രി സ്ഥാനം രാജി വച്ച സമയത്ത് അമരീന്ദര് മറുപടി നല്കിയിരുന്നില്ല. കഴിഞ്ഞ ദിവസം ഡല്ഹി സന്ദര്ശനത്തിനെത്തിയപ്പോള് തന്നെ ക്യാപ്ടന്റെ ബി.ജെ.പി പ്രവേശനത്തക്കുറിച്ച് അഭ്യൂഹങ്ങള് പ്രചരിച്ചിരുന്നു. എന്നാല് മുഖ്യമന്ത്രി എന്ന നിലയിലുള്ള ഡല്ഹിയിലെ കപൂര്ത്തല ഹൗസ് ഒഴിയാന് എത്തിയതാണെന്നായിരുന്നു വിശദീകരണം. പഞ്ചാബിലെ ബഹുജന നേതാവായ അമരീന്ദര് നവ്ജ്യോത് സിംഗ് സിദ്ദുവുമായുള്ള അഭിപ്രായ വ്യത്യാസത്തെ തുടര്ന്നാണ് മുഖ്യമന്ത്രി സ്ഥാനം ഒഴിയാന് നിര്ബന്ധിതനായത്. കോണ്ഗ്രസ് ദേശീയ നേതൃത്വം തന്നെ അപമാനിച്ചതായും രാജിവച്ച ശേഷം അമരീന്ദര് പ്രതികരിച്ചിരുന്നു. അതേസമയം ഒക്ടോബര് രണ്ടിന് അമരീന്ദറിന്റെ നിര്ണായക പ്രഖ്യാപനം ഉണ്ടാകുമെന്നാണ് സൂചന . അമരീന്ദര് ബി.ജെ.പിയില് ചേരുകയാണെങ്കില് തിരഞ്ഞെടുപ്പ് ആസന്നമായിരിക്കെ കോണ്ഗ്രസിന് ഏറ്റവും വലിയ തിരിച്ചടിയാകും ഇതെന്നാണ് റിപ്പോര്ട്ടുകള്.